open-index/open-wikipedia-markdown huggingface dataset:
Protoplanetarisk skive

En **protoplanetarisk skive** er en roterende skive med tett gass som omgir en svært ung stjerne, en T Tauri-stjerne eller en Herbig-Ae/Be-stjerne. Den protoplanetare skiven kan anses å være en akkresjonsskive ettersom materie kan falle ned fra de indre delene av skiven til stjernens overflate. Den prosessen bør imidlertid ikke blandes sammen med akkresjonsprosessen som antas å danne selve planetene.

Protoplanetare skiver rundt T Tauri-stjerner skiller seg fra skivene som omgir den dominerende stjernen i dobbeltstjerne-systemet gjennom størrelse og temperatur. Protoplanetare skiveer har radier opp mot &nbsp;AU, og er forholdsvis kalde; bare dens innerste deler når temperaturer over &nbsp;K. De er ofte assosiert med såkalte Herbig-Haro-objekt og lignende fenomener.

Protostjerner dannes normalt av molekylskyer som hovedsakelig består av molekylært hydrogen. Når en del av en molekylsky når en kritisk størrelse, masse eller densitet, begynner den å kollapse av sin egen gravitasjon Når den kollapsede skyen, blir tettere begynner de tilfeldige bevegelsene som fantes hos molekylene i skyen å jevne seg ut og gå i retning av stjernetåkens nettovinkelmoment. Bevegelsesmengdemomentet forårsaker en stadig raskere rotasjon, ettersom tåken blir mindre. Denne rotasjonen får skyen til å flate seg ut, akkurat som når en pizzabaker flater ut deigen gjennom å rotere den i luften, og får formen til en skive. Den opprinnelige kollapsen tar omtrent &nbsp;år. Eter denne tiden når stjernen et overflatetemperatur som ligner en hovedseriestjerne og blir synlig. Den er nå en T Tauri-stjerne. Akkresjon av gass på stjerne fortsetter ytterligere i cirka 10&nbsp;millioner&nbsp;år til skiven forsvinner. De eldste protoplanetare skivene som har blitt oppdaget er 25&nbsp;millioner&nbsp;år gamle.

## Referanser


## Litteratur
*
*
*
Doswell kraftverk

**Doswell kraftverk** er et varmekraftverk i delstaten Virginia i det østlige USA. Det har en installert produksjonskapasitet på 834 MW, fordelt på 2 blokker på tilsammen 663 MW, og én 171 MW-blokk. Operatør er FPL Energy. Utstyret er hovedsakelig levert av ABB, Mitsubishi og Siemens.

Anlegget ble bygget ut i årene 1985–1992, og utvidet i 2001. Brenselkilden er naturgass og råolje.

## Referanser


## Eksterne lenker
* IndustCards – «CCGT Plants in Virginia».
Gordonsville kraftverk

**Gordonsville kraftverk** er et varmekraftverk i Louisa County, delstaten Virginia i det østlige USA. Det har en installert produksjonskapasitet på 300 MW, fordelt på 2 like store blokker med 4 gassturbiner og kogenerasjon. Operatør er Dominion Energy og Virginia Electric & Power Co. Utstyret er hovedsakelig levert av General Electric og Ebasco.

Anlegget ble bygget ut i årene 1990&ndash;1993. Brenselkilden er naturgass og råolje.

## Referanser


## Eksterne lenker
* IndustCards – «CCGT Plants in Virginia».
Monaco under Sommer-OL 1992

**Monaco under Sommer-OL 1992**. To mannlige sportsutøvere fra Monaco deltok i to sporter, skyting og svømming under Sommer-OL 1992 i Barcelona. De vant ikke noen medaljer.  
  
## Medaljer

## Kilder
* Monaco under Sommer-OL 1992: Resultater og profilside  på sports-reference.com
Myanmar under Sommer-OL 1992

**Myanmar under Sommer-OL 1992**. Fire sportsutøvere fra Myanmar deltok i to sporter under Sommer-OL 1992 i Barcelona. De vant ikke noen medaljer.  
 
## Medaljer

## Eksterne lenker
* Resultater og profilside  på sports-reference.com
Fossestuen

**Fossestuen** er en tidligere restaurant på vestsiden av Nidelva ved Nedre Leirfoss i Trondheim. Fossestuen ble oppført i 1892 etter at veien frem til fossen ble anlagt i juli samme år. Fossestuen var på grunn av sin beliggenhet til fossen et yndet utfartssted for Trondheims befolkning, og det var også et fast innslag for omvisning av besøkende turister i byen. Med oppføring av broen over Nedre Leirfoss i 1909 ble det mulig å ta rundturer rundt fossene, noe som ble populært blant turister som anløp byen med turistskip i 1920-årene.

Hovedbygningen var opprinnelig oppført i dragestil med veranda, spisestue, to peisestuer og flere værelser. Dette bygget ble sterkt skadet av brann i 1930, men ble bygget opp igjen med et funksjonalistisk preg. I 1960 ble Fossestuen solgt til en privat aktør, som i en tid fremover drev stedet som et pleie- og rekonvalesenthjem. Etter dette ble bygget overtatt av Trondheim kommune, som benyttet Fossestuen som flyktningemottak, før stedet ble benyttet som studenthjem. Fra 2007 kom bygningen igjen på private hender og ble ombygget til leiligheter.

## Litteratur
*

## Eksterne lenker
* Strindahistorielag.no – Informasjon om Fossestuen med bilder
Aksel Hansen

**Aksel Christian Henrik Hansen** (født 2. september 1853, død 3. mai 1933) var en dansk billedhugger. Hansen var født i Odense hvor faren arbeidet som snekkermester og stenhugger. Han gikk i lære hos faren før han flyttet til København og utdannet seg ved Kunstakademiet.

Hansen utførte en rekke offentlige oppgaver, blant annet rytterstatuen av Christian IX  som står oppstlt i Kongens Have i Odense.

## Verker – utvalg
* Ecco (statue, 1888, bronse i Kongens Have og i Fyns kunstmuseum)
* Hans Tausen–monument, Birkende (1894)
* Christian IX (rytterstatue, 1912, Kongens Have, Odense, modell i Fyns kunstmuseum) 
* Ambrosius (foran Marmorkirken, Kbh.)

## Galleri

Fil:Ekko.jpg|Skulpturen *Ekko* oppstilt i Kongens Have
Fil:Urjægeren Aksel Hansen.JPG|*Urjægeren* oppstilt på Dalgas Boulevard
Fil:Ambrosius Frederikskirken.JPG|*Ambrosius* oppstilt på Marmorkirken
Fil:Christian IX Odense.JPG|*Christian IX* foran Odense slott


## Referanser


## Eksterne lenker
* 
*
Ennis gasskraftverk

** Ennis gasskraftverk** er et varmekraftverk i Texas i det sørlige USA. Anlegget har en installert produksjonskapasitet på 343 MW, fordelt på 1 blokk. Operatør er energiselskapet UDF Suez. Utstyret er vesentlig levert av Parsons og Nooter.

Kraftverket ble utbygd omkring årene 2000–2004. Brenselkilden er naturgass.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in Texas – other»
New Zealand under Sommer-OL 1992

**New Zealand under Sommer-OL 1992**. 134 sportsutøvere fra New Zealand deltok i sytten sporter under Sommer-OL 1992 i Barcelona. New Zealand kom 28.-plass med en gull-, fire sølv- og fem bronsemedaljer. Rytteren Mark Todd var New Zealands flaggbærer under åpningsseremonien.

## Medaljer

        
## Medaljevinnerne

    
## Eksterne lenker
* Resultater og profilside  på sports-reference.com
Song Jiang

**Song Jiang** (kinesisk: 宋江) var en røverhøvding som opererte i 1100-årene i Song-dynastiet. Han stammet fra fylket Yuncheng og hans bande var aktiv i provinsene Shandong og Henan.

Song Jiang opptrer også som en figur i *[[Fortellinger fra myrlandet]]*, en av de fire store klassiske romaner i kinesisk litteratur.

## Referanser
Mongolia under Sommer-OL 1988

**Mongolia under Sommer-OL 1988**. Tjueåtte sportsutøvere fra Mongolia deltok i fem sporter under Sommer-OL 1988 i Seoul. Det var sjette gangen som Mongolia deltok i et sommer-OL. De kom på delt 46.-plass med en bronsemedalje.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Mongolia under Sommer-OL 1992

**Mongolia under Sommer-OL 1992**. Trettitre sportsutøvere fra Mongolia deltok i åtte sporter under Sommer-OL 1992 i Barcelona. Det var sjuende gangen som Mongolia deltok i et sommer-OL. De kom på delt 52.-plass med to bronsemedaljer.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Namibia under Sommer-OL 1992

**Namibia under Sommer-OL 1992**. Seks sportsutøvere, fem menn og en kvinne fra Namibia deltok i tre sporter, friidrett, boxing og svømming under Sommer-OL 1992 i Barcelona. Det var første gangen som Namibia deltok i et sommer-OL. De kom på 41.-plass med to sølvmedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Phreaking

**Phreaking** (fra engelsk *phone* og *freak*) er et slanguttrykk brukt for å beskrive aktiviteten til en subkultur av mennesker som studerer, eksperimenterer med, eller utforsker telekommunikasjonssystemer, for eksempel utstyr og systemer knyttet til offentlig telenett. Begrepet oppstod i 1960-årene, og på den tiden var telefonsystemene var kontrollert av spesifikke frekvenser, og man kunne ved å gjenskape de spesifikke frekvensene gjennom en fløyte eller et opptak kontrollere telefonsystemet til egen fordel, for eksempel for å ringe gratis.

Fra 1980-årene, ettersom telenett har blitt datastyrt, døde tradisjonell phreaking ut, men begrepet har siden blitt nært knyttet til hacking.

## Referanser
Valens (lingvistikk)

**Valens** refererer i lingvistikken til antallet argumenter til et verb, inkludert subjektet.

Det skilles mellom to typer valens: *semantisk valens* og *grammatisk/syntaktisk valens*. Semantisk valens refererer til antallet deltakere som nødvendigvis må være til stede i en gitt verbhandling, mens grammatisk valens refererer til antallet verbalargumenter som virkelig forekommer i en ytring. For eksempel i setninga *jeg spiser*, er den semantiske valensen til verbet to, fordi både subjektet og det som spises (selv om det er utelatt i denne ytringa) nødvendigvis må være til stede i verbhandlinga «å spise», mens den grammatiske valensen er én, fordi det i denne ytringa kun forekommer ett argument, subjektet, mens det direkte objektet er utelatt.

## Valensgrader
*et **avalent** verb tar ingen argumenter (som i norsk *det regner*, hvor *det* kun er formelt subjekt)
*et **monovalent** verb tar ett argument (som i norsk *han sover*)
*et **divalent** verb tar to argumenter (som i norsk *han sparker ballen*)
*et **trivalent** verb tar tre argumenter (som i norsk *han gir henne en gave*)
*et **tetravalent** verb tar fire argumenter (uvanlige, forekommer ikke i norsk)

## Valensjustering
Verdens språk har en rekke ulike strategier for å øke, minske eller stokke om på verbs grammatiske valens. Den semantiske eller pragmatiske effekten av å øke valensen er som oftest at en perifer deltaker oppgraderes til en mer sentral rolle i verbhandlinga, mens effekten av å minske valensen er å nedgradere en sentral deltaker til en mer perifer rolle, eller å utelate den helt.

Valensjusterngsoperatorer er svært vanlige i verbalmorfologi. Rundt nitti prosent av verdens språk har morfologisk markering av valens på verbet. Dette gjør det til den vanligste typen verbalmorfologi.

### Strategier for valensøkning
*Legger til en kontrollerende deltaker:
**Kausativ
*Oppgraderer en perifer deltaker:
**Applikativ
**Possessivheving

### Strategier for valensreduksjon
*Slår sammen kontrollerende og affekterte deltakere:
**Refleksiv
**Resiprok
**Mellomkonstruksjoner
*Nedgraderer en kontrollerende deltaker:
**Utelatelse av subjekt
**Passiv
**Invers
*Nedgraderer en affektert deltaker:
**Utelatelse av objekt
**Antipassiv
**Nedgradering av objekt
**Objektinkorporering
Leptonetidae

* Archoleptonetinae
* Leptonetinae

**Leptonetidae** er en gruppe (familie) av edderkopper som tilhører undergruppen Haplogynae i gruppen Araneomorphae. 
## Utseende
Bittesmå edderkopper med seks øyne som er ordnet i en halvsirkel, fire foran og to bak.
Både for- og bakkroppen er rundete, mange arter har forholdsvis lange bein.

## Levevis
Mange av artene lever i huler og mellom løvstrø.

## Utbredelse
Familien er utbredt i USA og Mexico, i middelhavsområdet og i Øst-Asia.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Leptonetoidea
******** Familien Leptonetidae Simon, 1890
********* Underfamilien Archoleptonetinae
********** Slekten *[[Archoleptoneta]]* Gertsch, 1974 (Mexico, USA, Panama)
********** Slekten *[[Darkoneta]]* Ledford & Griswold, 2010 – California, Mexico, Guatemala
********* Underfamilien Leptonetinae
********** Slekten *[[Appaleptoneta]]* Platnick, 1986 (USA)
********** Slekten *[[Barusia]]* Kratochvíl, 1978 (Hellas, Balkan)
********** Slekten *[[Calileptoneta]]* Platnick, 1986 (USA)
********** Slekten *[[Cataleptoneta]]* Denis, 1955 (Tyrkia, Libanon, Kreta)
********** Slekten *[[Falcileptoneta]]* Komatsu, 1970 (Japan, Okinawa)
********** Slekten *[[Leptoneta]]* Simon, 1872 (Sør-Europa, Vest-Europa)
********** Slekten *[[Leptonetela]]* Kratochvíl, 1978 (Hellas, Tyrkia, Kaukasus)
********** Slekten *[[Masirana]]* Kishida, 1942 (Japan)
********** Slekten *[[Neoleptoneta]]* Brignoli, 1972 (USA, Mexico)
********** Slekten *[[Paraleptoneta]]* Fage, 1913 (Tunisia, Algerie, Italia)
********** Slekten *[[Protoleptoneta]]* Deltshev, 1972 (Bulgaria, Østerrike, Italia, Frankrike)
*********** *[[Protoleptoneta italica]]* Simon, 1907 (Frankrike, Østerrike, Italia)
********** Slekten *[[Sarutana]]* Komatsu, 1957 (Japan)
********** Slekten *[[Sulcia]]* Kratochvíl, 1938 (Balkan, Hellas, Kreta)
********** *[[Teloleptoneta synthetica]]*  Ribera, 1988 (Portugal)

## Kilder
* Fauna Europaea, utbredelsesdatabase over europeiske dyr 
* Ledford, J.M. og Griswold, C.E. (2010) A study of the subfamily Archoleptonetinae (Araneae, Leptonetidae) eith a review of the morphology and relationships for the Leptonetidae. Zootaxa 2391:1-32. http://www.mapress.com/zootaxa/2010/f/z02391p032f.pdf

## Eksterne lenker
* 
* Ledford, J.M.: Cave spiders. The families Leptonetidae and Telemidae in North America. https://web.archive.org/web/20100716035549/http://nature.berkeley.edu/~jledford/ Med bilder.
Norgesmesterskapet i banesykling

**Norgesmesterskapet i banesykling** har vært arrangert nesten årlig siden 1922, for kvinner siden 1976. Det kom noe senere enn Norgesmesterskapet i landeveissykling som ble startet i 1912.

Fast innslag i banesyklingen har vært et kortere individuelt ritt (500 eller 1000 m) og et lengre forfølgelsesritt (3000, 4000 eller 10000 m). Kun noen få lagkonkurranser ble avholdt.

I årene 1957-62 og 1966-68 ble det bare kåret norgesmester sammenlagt etter fire øvelser etter samme prinsipp som i NM i allround på skøyter.

Bortsett fra i 1993 har man konkurrert på utendørs jord, grus eller asfaltbaner. Mye brukt var velodromen på Dælenenga i Oslo (bygd 1929, revet 1946). 
På tidlig 50-tall hadde Trondheim landets eneste arena, inntil klubben Ceres tilpasset et lokalt stadion på Lillestrøm med leire og pukk 
i 1953. 
Grusbanen på Sandnes idrettspark ble brukt i 1957 og 73, samt til Guttelandsrittet (NM for gutter) i 1968 og 69. Krohnsminde idrettsplass i Bergen ble brukt i 1966. 
Jordbanen på Levanger stadion ble brukt til både norske og nordiske mesterskap. På senhøsten 1977 ble en 250 m asfaltbane bygd på Valle Hovin og tidvis arena for NM inntil 2000. 
Den var påtenkt VM i banesykling 1993, da man i stedet bygget en provisorisk velodrom i Vikingskipet på Hamar til 15 millioner kroner, som også ble brukt til 
1993-NM.
Den i dag mest brukte er Prestmoen sykkelvelodrom (297 m) drevet av Stjørdals/Blink i Stjørdal som ble bygd i 1976 og restaurert i 1997.

Siden 2013 har det også blitt avviklet NM i banesykling innendørs på velodromer i Warszawa og Odense. Her har det blitt kåret norgesmestere i baneøvelser som sprint, scratch, poengløp, eliminasjonsritt, keirin og omnium.

## Vinnere

## Se også
* Junior-NM i banesykling

## Referanser


## Kilder
* Norgesmestere bane individuelt Menn senior 
* Norgesmestere bane individuelt Kvinner senior
Elisabeth Rasmusson

**Elisabeth Kraakaas Rasmusson** (født 20. april 1954 i Oslo) er en norsk organisasjonsarbeider som siden 2013 har hatt stillingen som visedirektør i Verdens matvareprogram (WFP). Hun har også tidligere arbeidet i humanitær sektor, nasjonalt og internasjonalt, og var blant annet generalsekretær i Flyktninghjelpen.

## Karriere
I rollen som visedirektør i WFP har Rasmusson ansvar for organisasjonens partnerskapsaktiviteter med regjeringer, andre organisasjoner (inkludert de to andre FN-organisasjonene i Roma, FAO og IFAD) og privat sektor, samt WFP-kontorer i Beijing, Berlin, Brussel, København, London, Madrid, Paris, Seoul, Tokyo og Washington.

Før hun begynte i WFP var Rasmusson generalsekretær i Flyktninghjelpen. Rasmusson hadde ansvar for organisasjonens operasjoner i over 20 land.

Rasmusson ble i 2011 tildelt den franske Æreslegionen for sitt «utrettelige innsats for å fremme rettighetene til flyktninger og internt fordrevne og hennes dedikerte arbeid for den norske Flyktninghjelpen».

I sin karriere i humanitær sektor har hun blant annet vært FNs humanitære koordinator i Uganda og seniorrådgiver for FNs visenødhjelpskoordinator. Her har hun bidratt til en bedre forståelse av funksjonene til humanitære- og bosatte koordinatorer. Hun har arbeidet som feltkoordinator for FN i Angola; samarbeidskoordinator for ICRC i Colombia og nestleder for OSCEs misjon i Bosnia-Hercegovina.

Rasmusson er kvalifisert som Resident Coordinator / humanitær koordinator (HC) og er medlem av HC gruppen. Hun har vært styremedlem i Central Emergency Response Fund og i styret til DFIDs Humanitarian Emergency Response Review.

Rasmusson er utdannet i statsvitenskap, offentlig internasjonal rett og sosialantropologi ved Universitetet i Oslo. Hun er norsk statsborger.

## Kilder
* ”Med verden som arbeidsplass” Flyktninghjelpens nettside. 2008.
* ”Eventyrlysten flyktningehjelper” Aftenposten. 23.02.08
* ”Aldri hjelpeløs” Vårt Land. 11. juli 2009
* [”Ti på topp i norsk bistand”](http://www.bistandsaktuelt.no/Nyheter+og+reportasjer/Arkiv+nyheter+og+reportasjer/Visning+Artikkel+(arkiv)?key=112102) Bistandsaktuelt. 06.11.08

## Eksterne lenker
* Flyktninghjelpens hjemmeside 
* Internal Displacement Monitoring Centre
* FNs Høykommissær for flyktninger
* Central Emergency Response Fund (CERF) 
* Elisabeth Rasmussons Biografi (WFP) 

### Kronikker
* ”Nærmer seg stupet” Kronikk om Afghanistan, Dagbladet. 07.07.08
* ”Mennesker som deg og meg” Kronikk om beskyttelse av sivile, Perspektiv. 2009
* Et handlekraftig FN kronikk på nyemeninger.no om kritikk av FNs operasjon i Elfenbenskysten
* Nansen ikke bare norsk kronikk på nyemeninger.no i forbindelse med markering av Nansen 150 år
* "El Nino - et varsel om hva som kommer"  - Bistandsaktuelt 11.12.2015
De koreanske martyrene

**De koreanske martyrene** viser til 103 koreanere som ble drept for din tro i 1800-tallets Korea. Trolig ble så mange som 8000 drept for din tro under forfølgelsene, hvorav 103 ble helligkåret av den romersk-katolske kirke i 2004.

Denne forfølgelsen skjedde i en periode av Koreas historie der landet var stengt for utlendinger og all utenlandsk innflytelse var forbudt.

De 103 martyrene er et utvalg av alle de som ble drept, hvorav en er Andreas Kim Taegon. 10 av disse var franske misjonærer.

Helligkåringen skjedde i Seoul (og ikke i Roma) under pave Johannes Paul II sitt besøk i Sør-Korea i forbindelse med 200-årsfesten for kristendommens innføring i landet. 

## Eksterne lenker
* De 103 Korea-martyrene – katolsk.no
Mo (Steinsfjerdingen)

**Mo** (av norr. *mór*, i betydningen *slette* eller *flate* med sandholdig grunn) gnr. 180/1 i Hole kommune er en svært gammel storgård som ligger i Steinsfjerdingen på Ringerike, i Buskerud. Gården ligger på en høyde vest for Steinsletta og er trolig oppkalt etter moen vest for den. Det usammensatte naturnavnet og den strategiske beliggenheten taler for at gården trolig stammer fra tiden før vår tidsregning. Gården nevnes første gang i skriftlige kilder i et diplom fra 3. mai i 1402 (DN. X 81, 1402).

Mest kjent er gården som fødeplass for dikterpresten og eventyrsamleren Jørgen Moe, som ble født der den 22. april i 1813. I 1913 ble det reist en bautastein på gården til minne om hans fødsel 100 år tidligere. Moeminnet blir ellers godt ivaretatt av Ringerikes Museum.

Gården, som opprinnelig hadde gnr. 1/1 i Hole før kommunesammenslåingen i 1964, utgjør i dag cirka , hvorav  dyrket mark og omkring  skog (Kilde: Kartverket). Det oppdyrka arealet er betydelig økt gjennom de siste tjue åra. Gårdstunet er et klassisk firkanttun, med våningshuset i vest, kårstua i nord, stabburet i øst og låven i sør. Også dukkestua fra barneboka *[[I brønden og i tjernet]]* er bevart, med et tidsriktig duplikat av dukken «Lille-Beate». Den gamle allfarveien gjennom bygda gikk opprinnelig over gårdstunet, til den ble lagt utenom om i 1868. Gården har vært i samme ætt i omkring 400 år, med unntak for en 20-års periode i første halvdel på 1900-tallet.

Gården er fortsatt i privat eie, og det drives gårdsbruk med kjøttfe, åkerbruk og gårdsturisme. Besøk er mulig for publikum etter avtale.

Oldsaksamlingen har registrert flere gravhauger på Mo, og det er gjort en rekke funn der fra steinalderen. Blant annet en cirka 19&nbsp;cm lang steinøks og en cirka 15,8&nbsp;cm lang skafthulløks.

## Litteratur
* Bakke, Gudmund (2002): *Bygda og folket, Bosettingshistorie i Steinsfjerdingen*. Hole bygdebok, bind II. Mo, gnr. 180/1, s. 18

## Eksterne lenker
* Mo gård
Zheng Keshuang

**Zheng Keshuang** (kinesisk: 鄭克塽, pinyin: *Zhèng Kèshuǎng*; født 13. august 1670, død 22. september 1707) var en kinesisk regent av kongedømmet Tungning på Taiwan mellom 1681 og 1683. Han var sønn av Zheng Jing og barnebarn av Koxinga, og etterfulgte faren ved hans død allerede i 12-årsalderen. I 1683 ble han tvunget til å kapitulere for Qing-dynastiet, og Taiwan ble da inkorporert i Qing som del av provinsen Fujian.

## Referanser
Engebret Olsen Moe

**Engebret Olsen Moe** (1780–1849) var gårdbruker, ordfører i Hole kommune og stortingsrepresentant. Han var også far til presten, forfatteren og eventyrsamleren Jørgen Moe (1813–1882).

Moe giftet seg i 1805 med Marthe Jørgensdatter Moe (1786–1846), og overtok etter hvert Mo gård fra sin svigerfar. Han var stortingsrepresentant i periodene 1815–17, 1830–32, 1833–35 og 1839–41. Han var senere ordfører i Hole fra 1848 til sin død i 1849.

## Referanser


## Kilder
* 
* 

## Eksterne lenker
*
Tungning

**Kongedømmet Tungning** (tradisjonell kinesisk: 東寧王國, forenklet kinesisk: 东宁王国, pinyin: *Dōngníng Wángguó*) var en  hankinesisk regjering på Taiwan mellom årene 1661 og 1683. Det var det første hankinesiske styret på øya. Regjeringen var tro mot Ming-dynastiet og forsøkte å gjenopprette Mingstyret på fastlandet, som noe tidligere var blitt fortrengt av det mandsjuiske Qing-dynastiet. 
Kongedømmet ble opprettet av piraten Koxinga, som beseiret de hollandske kolonistene etter en beleiring av Fort Zeelandia. Hollenderne hadde innen da kontrollert øya i knapt 40 år. Koxinga døde av malaria i 1662, da 39 år gammel. Hans sønn, Zheng Jing, arvet styret etter farens død. Under de følgende nitten årene forsøkte han å yte tilstrekkelig til den lokale befolkningen og organisere sine militære styrker i Taiwan. Han forsøkte å forsvare Xiamen, Jinmen og Pescadorene, men uten hell. Under de tre føydalherrers opprør angrep han Fujian. Hans styrker ble beseiret, og han vendte tilbake til Taiwan, der han døde en tid senere etter en tids sykdom. 

Det var imidlertid uklart hvem Zheng Jings etterfølger skulle være. Kongerikets generaler og ministre fylket seg i to leirer om Jings to sønner. Etter en strid overtok hans yngre sønn, 12-åringen Zheng Keshuang, tronen. I 1683, etter slaget vid Penghu gikk Keshung med på Qing-keiserens ønske og fratrådte. Kongedømmet gikk opp i Qing-riket som en del av Fujian. Men på grunn av Taiwans politiske situasjon har det fortsatt stor symbolsk  betydning.
Klemetsrud Idrettslag

**Klemetsrud Idrettslag** (stiftet 12. desember 1920) er et fleridrettslag og en nabolagsklubb som holder til på Mortensrud i Oslo.  KIL er hovedidrettslaget i Bjørnerud-, Mortensrud-, Klemetsrud- Lofsrud- og Stenbråten-området i Søndre Nordstrand.

Idrettslaget har egne grupper for håndball, fotball, bordtennis, badminton, futsal, turn, diskgolf og allidrett. I tillegg arrangerer (fra 2020) Klemetsrud IL Sørmila som er et mosjonsløp i Søndre Nordstrand, Oslo, og er medarrangør for Mortensrud Festival hvert år i september.

Klemetsrud idrettslag har sin aktivitet i Mortensrud idrettspark, Klemetsrud Flerbrukshall og Klemetsrud idrettspark, og aktiverer omtrent 1200 (2024) barn, ungdom og voksne.

## KIL-modellen
Klemetsrud IL fikk i 2022 tildelt fem millioner kroner for å gjennomføre et større integrerings- og mangfoldsarbeid gjennom å styrke idrettslagets vanlige aktivitet for barn og ungdom. 

## HUB Mortensrud
Klemetsrud IL står i spissen for prosjektet Hub Mortensrud, som gir ungdom på Lofsrud ungdomsskole et fritidstilbud med idrett som utgangspunkt etter skoletid. 

## Fotball
Klemetsrud Fotball har guttelag i alle klasser, fra seks år og opp til old boys. Det er jentelag i alle årskull opp til og med J2009.

### Kjente spillere

* Amin Nouri, Nicolai Næss
* Adnan Haidar
* Ghayas Zahid
* Branimir Poljac 

## Referanser


## Eksterne lenker
*Klemetsrud ILs hjemmeside
*KILs treningsavgiftfond
Kunståret 1920

**Kunståret 1920** er en oversikt over hendelser, fødte og avdøde kunstnerpersonligheter i 1920.

## Hendelser
*1. februar – Det nasjonale kunstgalleri åpner i Tbilisi.
*Dadaist-gruppen i Köln blir grunnlagt av Jean Arp, Max Ernst og Alfred Grünwald.
*Katherine Dreier, Man Ray og Marcel Duchamp grunnlegger Société Anonyme
*Det svenske Konstnärsförbundet legges ned.
*Bernard Leach og Shoji Hamada oppretter Leach Pottery i St Ives, Cornwall.
*Heckscher Museum of Art blir etablert i Huntington, New York.
*Latvias museum for utenlandsk kunst blir etablert i Riga.
*Kunsthistoriker Daniel-Henry Kahnweiler utgir *Der Weg Zum Kubismus* ("Veien til kubismen").

## Verk
*Cecilia Beaux – portrett av Georges Clemenceau
*Pierre Bonnard – *Landskap i Normandie*
*Thomas Hart Benton – *People of Chilmark*
*Alexander Stirling Calder – *[[Swann Memorial Fountain]]*, Philadelphia, Pennsylvania
*Stanton MacDonald-Wright – *Airplane Synchromy in Yellow-Orange*
*Henri Matisse – *Interiør i Nice*
*Georg Scholz – *Industrial Farmers* (Von der Heydt Museum, Wuppertal)essshstop

## Utstillinger
	
## Priser
*Eckersbergmedaljen: Jens Lund, billedhugger
*Wynneprisen: Hans Heysen for *Toilers* (vannfarger)

## Fødsler

## Dødsfall

## Bildegalleri

Christian_Blache_by_A._Sbracia_e_Co..jpg|Christian Blache(1838–1920)
Ivo_Caprino.jpg|Ivo Caprino(1920–2001)


## Referanser


## Eksterne lenker
*
Arne Strømme

**Arne Strømme** (født 29. september 1954) er en norsk fotograf, bosatt i Molde.

Strømme er en av Norges mest premierte konkurransefotografer, gjentatte ganger kåret til «Årets Fotograf» både i Norge og Sverige.

Strømme ble også et navn i nyhetene da han ble skutt under terrorangrepet i Mumbai i 2008.  Han ble alvorlig skadet, men overlevde attentatet.

Strømme er tilknyttet bildebyrået Samfoto.

## Bibliografi
* *Tause minner* (Sammen med Berit Korsbrekke) (1993)
* *Postvegen Bergen – Trondheim*, (sammen med Ingemar Nordstrand ), (1993)
* *Fargerike romsdalingar* (sammen med Oddgeir Bruaset) (1998)
* *Praktiske sykepleieferdigheter* (sammen med  Jørn Stordalen) (2003)

## Priser og utmerkelser
* 1989    Årets fotograf, magasinet Fotografi 
* 1991    Gull i landskonkurransen, Norsk Selskap For Fotografi, NSFF
* 1992    Kodakprisen
* 1992    Vinner av A-magasinets fotokonkurranse
* 1992    Årets fotograf, magasinet Fotografi
* 1994    Årets fotograf, magasinet Fotografi
* 1996    Årets fotograf, magasinet FOTO, Sverige
* 1996    Årets fotograf, magasinet Fotografi   
* 1997    Årets fotograf, magasinet FOTO, Sverige
* 1999    Årets fotograf, magasinet FOTO, Sverige 
* 1999    Årets norske naturfotograf, magasinet Fotografi  
* 2001    Vinner av tema "Byggjekunst", Ivar Aasen-senteret 
* 2001    Årets fotograf, magasinet FOTO, Sverige
* 2006    Årets fotograf, magasinet FOTO, Sverige
* 2006    Årets fotograf, magasinet Fotografi    
* 2007    Årets fotograf, magasinet FOTO, Sverige 
* 2007    Årets fotograf, magasinet Fotografi  
* 2008    Årets fotograf, magasinet FOTO, Sverige
* 2011    Årets fotograf, nettstedet *[[foto.no]]*
* 2016    Årets fotograf, nettstedet *[[foto.no]]*

## Utstillinger
* 1990    Hå Gamle Prestegård, Rogaland (sammen John Sirevåg )
* 1990    Kunstnerhuset Gvarv, Telemark (sammen John Sirevåg)
* 1990    Statens Høstutstilling, Oslo 
* 1994    Bjørnsonfestivalen, Molde - bilder, poesi, musikk - tre fotografer 
* 1994    Galleriet, Molde – tre fotografer – tema "Romsdal" 
* 1997    Galleri Yvonne, Åndalsnes – tema "Linjer"
* 2003    Bjørnsund, Romsdal – tema "Bjørnsund"
* 2006    Solberget Scene, Molde – tema "India"
* 2007    Bildespill, Bjørnsonhuset (sammen Inger J. Brunvoll og Atle Færøy)

## Eksterne lenker

* Arne Strømmes hjemmeside
* Intervju med Strømme etter attentatet - VG 1/12 2008
Liber Monstrorum

**Liber Monstrorum** er en anglo-latinsk katalog over mytiske vesener fra slutten av det 7. eller begynnelsen av det 8. århundre. Teksten blir satt i sammenheng med den anglo-saksiske forfatteren Aldhelm av Sherborne. Teksten er blitt overlevert og bevart i Nowellkodeksen, det samme manuskriptet som inneholder en unik kopi av det episke diktet Beowulf.

## Referanser
Axel Honneth

**Axel Honneth** (født 18. juli 1949 i Essen) er en tysk professor og filosof og er først og fremmest kjent for sin «anerkjennelsesteori», at vi hele livet søker etter anerkjennelse av vår identitet. Han er leder på det tradisjonsrike institutt for sosialforskning i Frankfurt, samtidig som han er professor i sosialfilosofi på J.W. Goethe-universitetet i Frankfurt.

Via kritikk av forhold som hindrer individer i å oppnå anerkjennelse og dermed i å realisere seg selv, fører Honneth arven fra Frankfurter-skolen videre med sin utgave av en normativ, kritisk teori om samfunnet. Når respekt og anerkjennelse uteblir i individets omgivelser, skades både selvtillit og felleskapsfølelsen med andre som resultat av stigmatisering, noe som påvirker individets ære og opplevelse av verdighet.

Honneth har studert i Bonn, Bochum, Berlin og München (under Jürgen Habermas), forelest på  *[[Freie Universität Berlin]]* og *[[The New School for Social Research|the New School]]*, før han flyttet til J.W. Goethe-universitetet i Frankfurt i 1996.

## Bibliografi
; På norsk 
* *Tingliggjøring og anerkjennelse - Et nytt blikk på et gammelt begrep* Cappelens upopulære skrifter #73 oversatt av Inger Sverreson Holmes med introduksjon av Torill Strand, Cappelen 2019 ISBN 9788202595166
**Kamp om anerkjennelse : om de sosiale konfliktenes moralske grammatikk* oversatt av Lars Holm-Hansen Pax 2008 (Original *Kampf um Anerkennung - zur moralischen Grammatik sozialer Konflikte)* 

## Referanser


## Eksterne lenker
* Røff innføring i Axel Honneth på filosofi- og idéhistorienettstedet Salongen
* Jonas Jakobsen: Habermas, Honneth og profetens turban
* Jonas Jakobsen: Lidelse av ubestemthet. Honneths hegelianske samtidsdiagnose
* Britta Nørgaard: Axel Honneth og en teori om anerkendelse
Kunståret 1880

**Kunståret 1880** er en oversikt over hendelser, fødte og avdøde kunstnerpersonligheter i 1880.

## Hendelser
* Verdensutstillingen i Melbourne
* Vincent van Gogh begynner sin karriere som profesjonell maler.
* Anton Mauve maler *Changing Pasture*: Hans palett og bruk av farger influerer Vincent van Gogh.
* Michael Ancher gifter seg med maleren Anna Kirstine Brøndum.

## Priser
 
* Prix de Rome:
**maleri: Henri Lucien Doucet.
**skulptur: Émile-Edmond Peynot.
**arkitektur: Jacques Hermant.

## Verk

* Nils Blommér – *Ängsälvor*
* Marie Bashkirtseff – *Selvportrett*
* Alexandre Cabanel – *Phèdre*
* Daniel Huntington – *Portrait of [[John Adams Dix]]*
* Arnold Böcklin – *[[Die Toteninsel]]*
* Carl Gustaf Hellqvist – «Sten Sture d.y:s död på Mälarens is 1520»

## Fødsler

## Dødsfall


Constantin_Hansen-w.jpg|Constantin Hansen(1804–1880)
Anselm_Feuerbach_007.jpg|Anselm Feuerbach(1829–1880)
FranzMarccropped.jpg|Franz Marc(1880–1916)
Portrett_av_Nikolai_Astrup.jpg|Nikolai Astrup(1880–1928)


## Referanser


## Eksterne lenker
*
Hymne Monégasque

«**Hymne Monégasque**» er Monacos nasjonalsang. 

## Historie
Theophile Bellando skrev versene og komponerte musikken til den første versjonen av *Hymne Monégasque* i 1841. Senere endret Castil-Blaze melodien og gjorde også flere andre mindre endringer. I 1848 antok Monacos Nasjonalgarde, som ble opprettet av Charles III, Bellandos sang og gjorde den til *De Nasjonale Lojalistenes Marsj*. I 1896 komponerte Charles Albrecht et nytt arrangement for piano, utgitt av Tihebaux i Paris og kalt *Air National de Monaco*, og i 1897 trykte forlaget Decourcelle i Nice en versjon som het 429 *Hymne National de Monaco* for piano. 

Flere år senere tilpasset Francois Bellini Albrechts stykke for en trio, men det ble ansett å være for langt for folk flest i 1900 og ble ikke lenger spilt. Den moderne versjonen ble skapt av Leon Jehin i 1914 og ble spilt først gang ved 25-årsjubileet for fyrst Albert Is styre. I 1931 skrev Louis Notari versene på monegaskisk. Bare den monegaskiske teksten er offisiell, visstnok etter et krav fra fyrst Albert I. Den offisielle hymnen inneholder bare et vers. Nasjonalsangen synges nesten aldri, unntatt i offisielle sammenhenger.

## Den monegaskiske
:Despoei tugiù, sciü d'u nostru paise
:Se ride aù ventu, u meme pavayun
:Despoei tugiù a curù russa e gianca
:E stà r'emblèma d'a nostra libertà
:Grandi e piciui, r'an tugiù respeta. 

:Amu ch'üna tradiçiun,
:Amu ch'üna religiun,
:Amu avüu per u nostru unù
:I meme Principi tugiù
:E ren nun ne scangera
:Tantu ch'u suriyu lüjerà ;
:Diu sempre n'agiüterà
:E ren nun ne scangera

Det er verdt å merke seg at dette er en forkortet versjon av den monegaskiske nasjonalsangen, selv om det er den versjonen som vanligvis blir sunget.

## Fransk oversettelse
**HYMNE MONÉGASQUE**
:Depuis toujours, sur notre pays,
:Le même drapeau est déployé au vent,
:Depuis toujours les couleurs rouge et blanche
:Sont le symbole de notre liberté
:Grands et petits les ont toujours respectées. 

## Engelsk oversettelse
**NATIONAL ANTHEM**
:All the time, over our country,
:The same flag has been flying in the wind
:All the time, the colours red and white
:Have been the symbol of our liberty
:Great and small have always respected them. 

## Norsk oversettelse
**NASJONALSANGEN**
:Alltid har, over vårt land, 
:Samme flagg vaiet i vinden
:Alltid har, fargene rødt og hvitt
:Vært symbolet for vår selvstendighet
:Store og små har alltid respektert den

## Eksterne lenker
* Sangen på youtube
Gunn Marit Helgesen

**Gunn Marit Helgesen** (født 1958) er en norsk politiker (H) fra Porsgrunn. Hun er styreleder i KS – kommunesektorens organisasjon og tidligere fylkesordfører i Telemark.

## Politiske verv og styreverv
Hun ble første gang innvalgt på Telemark fylkesting i 1991. Hun var fylkesvaraordfører fra 1995 til 2003, fylkesordfører fra 2003 til 2011, deretter leder for Høyres fylkestingsgruppe. Hun har også vært medlem av Porsgrunn bystyre i flere perioder.

Hun var fylkesleder i Telemark Høyre fra 2010 til 2019.

Hun var vara til Stortinget fra Telemark i fem perioder mellom 1993 og 2013.

Helgesen var arbeidende styreleder i KS fra 2012 til 2020. I 2020 ble hun nestleder, og hun ble på nytt styreleder da Bjørn Arild Gram ble kommunalminister i 2021. Helgesen ble gjenvalgt som styreleder i 2024.

## Familie, utdannelse og yrkesliv
Hun vokste opp i en arbeiderfamilie i Porsgrunn.

Helgesen er utdannet kjemiingeniør og har arbeidet i Saga Petroleum, Statoil og Hydro.

Hun var samboer med Tor Kåsa (1931–2018), som var Høyre-politiker og forhandlingsleder for KS. De fikk en sønn sammen.

## Referanser
 

## Eksterne lenker
*
13e demi-brigade de Légion étrangère

**13e demi-brigade de Légion étrangère** er en halvbrigade i den franske Fremmedlegionen.  Den er oppsatt som mekanisert infanteri og er for tiden den eneste fast oppsatte halvbrigaden i den franske hæren.  Avdelingen ble etablert i februar 1940 og deltok i slaget om Narvik senere samme år.  Hovedkvarteret er i Djibouti.

## Avdelingssjefer

## Eksterne lenker
*  (fransk)
Anas (mannsnavn)

**Anas** (arabisk: أنس) er et arabisk mannsnavn som betyr «vennlighet».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Anas Sarwar (f. 1983), skotsk politiker
* Anas Aremeyaw Anas, ghanesisk journalist
* Anas Qtiesh, syrisk blogger
* Anas Wellman, jordanesisk skuespiller

## Annen bruk av navnet
* *[[Anas]]*, en slekt av andefamilien

## Referanser


## Eksterne lenker
*
Sveriges ambassade i Oslo

**Sveriges ambassade i Oslo** er Kongeriket Sveriges diplomatiske representasjon i Norge. Ambassadens kanselli er fra 28. mai 2019 i Inkognitogata 27, der det hadde vært frem til andre verdenskrig. Fra 1956 til 2019 holdt det til i Nobels gate 16, ved Bygdøy allé.

## Historisk utvikling

Etter et kort opphold på Grand Hotel i 1905 flyttet den svenske legasjonen til Inkognitogata 27. Minister Johan Beck-Friis måtte som følge av den tyske okkupasjonen gå av 15. juli 1940, og 26. august flyttet generalkonsul Claes Westring og generalkonsulatet inn i bygningen. Okkupasjonsmakten godtok representasjonen, men bare som konsulat. Konsulatet hadde også lokaler i Stenersgata 7, og det fantes et visekonsulat på Torvet 2 i Drammen. 

I 1945 flyttet generalkonsulatet til Oscars gate 44 II, og legasjonen kom tilbake. Allerede året etter flyttet legasjonen videre til Meltzers gate 4, før den i 1956 fikk nye lokaler i Nobels gate 16, der den holdt til inntil mai 2019. Inkognitogt. 27 har til denne dag holdt stand som ambassadørens residens.

Fil:Sveriges ambassade Oslo - 2012-03-10 at 13-17-23.jpg|Den tidligere ambassaden i Nobels gate 16.


## Liste over Sveriges sendemenn og ambassadører i Norge

## Referanser


## Eksterne lenker
* 
* UDs nettside Diplomatiske forbindelser inneholder The Oslo Diplomatic List, préséance-liste og annen informasjon om ambassade og personale
* Den norske ambassaden i Stockholm  om bilaterale forbindelser mellom Sverige og Norge (arkivert nettside)
* Embassypages.com om ambassaden
Thore Albert Boye

**Thore Albert Boye** (født 27. oktober 1912 i Kristiania, død 1. oktober 1999 samme sted) var en norsk diplomat.

## Liv og virke
### Bakgrunn
Thore Albert Boyes foreldre var høyesterettsadvokat Thorvald Boye (1871–1943) og Mia Esmarch (1880–1966). Han giftet seg i 1945 med Nøste Siem (1918–1999) som var datter av kommandørkaptein Ole Siem og søster til industrileder Martin Siem. De to var blitt kjent da Thore var dommerfullmektig i Tromsø 1936–38. 

Etter cand.jur. 1936 var han sakfører og dommerfullmektig i Tromsø, inntil han i 1938 ble sekretær i Utenriksdepartementet med Halvdan Koht (også fra Tromsø) som sjef. 

### Annen verdenskrig
Boye flyktet på ski den 11. april 1940, da konge og regjering skulle nordover. Sin sjef møtte han igjen etter å ha tatt toget til Otta, og deltok på statsrådet ved Stuguflåten den 22. april i Romsdalen. Herfra måtte Boye være budbringer mellom Koht og de som hadde flyktet til Stockholm, noe Boye gjorde ved å gå på ski over Rørosvidda. Han returnerte 29. april og fant Koht og resten i et brennende Molde. Koht forlot i HMS «Glasgow» (C21), mens Boye måtte finne seg ei fiskeskøyte fra Gjemnes, og reiste den 1. mai sammen med  andre departementsråder og notabiliteter som Einar Gerhardsen, Kristian Gleditsch, Fredrik Haslund og Nordahl Grieg. Dette var en av de fem skøytene som fraktet gulltransporten, og de gikk først opp til Tromsø, ankom 9. mai.

Boye reiste med krysseren «Devonshire» fra Tromsø til London den 7. juni. Boye tok en rekke fotografier av det utbombede Molde, såvel som gulltransporten, ikke  oppdaget før i 1999 av hans sønn Thorvald Boye.

I Londonregjeringen var han sekretær i Handelsdepartementet ett år, før han ble byråsjef med Oscar Torp i
Forsvarsdepartementet 1941–44. Han returnerte til Nord-Norge da han  i 1944 ble med til det frigjorte Finnmark, men måtte i 1945 tiltre som sekretær for det temporære regjeringsutvalget.

### Etterkrigstiden
Så var han sendemann til Brussel 1946–48, byråsjef og underdirektør i UDs handelspolitiske avdeling 1948–53, der han blant annet deltok i oppbyggingen av NATO.
Boye reiste i 1955 til Stockholm for å bli viseadm.dir. i SAS, var ambassadør ved Norges ambassade i Roma 1961–65, var utenriksråd 1966–73, ambassadør til Madrid 1973–78 og ved Norges ambassade i Stockholm 1978–81. Han ble kommandør av St. Olavs Orden i 1969 samt mange andre utenlandske.

## Referanser
Frank Lie

**Frank Lie** (født 1954) er en norsk skuespiller og kunstnerisk leder
ved Thesbiteateret i Tønsberg hvor han har vært siden starten i 1972.

Han hadde på slutten av 1990- og begynnelsen av 2000-årene rollen som «Harry Hoggerud» i *[[Den lille traktoren Gråtass|Gråtass]]*-filmene. Fra 1980-årene og fremover har han også oversatt en lang rekke romaner og skuespill fra engelsk.

Lie mottok Kongens fortjenstmedalje 28. juni 2012 i forbindelse med Thesbiteaterets 40-årsjubileum.

## Referanser
Solsmak

**Solsmak** er en ubehagelig usmak som dannes når melk blir utsatt for direkte sollys, eksempelvis når man nyter et glass melk utendørs om sommeren.

I faglitteraturen heter det seg at melka må utsettes for direkte sollys eller fluoriserende lys i flere minutter (> 10 min.) for at denne usmaken skal dannes, men som mange har erfart, kan solsmak oppstå umiddelbart etter at melka er utsatt for sollys.

Solsmak dannes hovedsakelig som følge av oksidasjon av fritt metionin til metional, og fordi fritt tiol dannes fra svovelholdig aminosyrerester. Riboflavin som finnes i all norsk melk må være til stede i melka for at solsmak skal dannes.

Hvis man vil unngå solsmak kan man dekke til melkeglasset eller benytte en beholder (eks. krus) som hindrer at sollyset når frem til melka. Dette forutsetter at sollyset heller ikke får muligheten til å slippe inn på toppen av beholderen.

## Se også
*Feta

## Eksterne lenker
* Om solsmak hos Nofima
Zhu Qi

**Zhu Qi** (kinesisk: 朱启; født i mai 1942 i fylket Xiangyun i Yunnan i Kina) er en general i Folkets frigjøringshær. 

Han ble medlem av det kinesiske kommunistparti i august 1961. I januar 1960 gikk han inn i Folkets frigjøringshær. Han tok en grad fra kommunistpartiets sentralskole innen økonomisk administrasjon.

Fra januar 1996 til mars 1998 var han stabssjef for Chengdu militærregion, fra mars 1998 til januar 2002 stabssjef for Beijing militærregion, og siden januar 2002 øverstkommanderende for sistnevnte militærregion. 

Zhu Qi var medlem av Det kinesiske kommunistpartis 16. sentralkomite, som var i sesjon fra 2002 til 2007.

## Eksterne lenker
*
Ubåtjager

**Ubåtjager** er et lite og raskt krigsskip konstruert for jakt på undervannsbåter.

Disse skipene ble opprinnelig bygget i USA, og ubåtjagere som har vært i norsk bruk kommer også fra USA.

Norge fikk flere ubåtjagere under andre verdenskrig fra USA, tre ble brukt av Shetlandsgjengen.

## Norske ubåtjagere
*KNM «Hessa»
*KNM «Hitra»
*KNM «Vigra»
*MS «Sunnfjord»
Per-Anders Rosenkvist

**Per-Anders Rosenkvist** (født 29. oktober 1950) er en svensk fotograf og lærer i fotojournalistikk, bosatt i Oslo.

Han flyttet til Norge i studietiden og var på 1970-tallet aktiv i Fotogruppe 72. I 1976 var han en av fotografene som startet fotobyrået Samfoto. Han arbeidet flere år i byrået. Han har også arbeidet i avisen *[[Klassekampen]]*. Senere har han vært ansatt ved Høgskolen i Oslo. Der har han, sammen med Bernt Eide, arbeidet med oppbyggingen av skolens fotojournalistutdanning.

## Bibliografi
* *Balkan* (sammen med Leif Magne Helgesen), Kulturhuset Forlag (2006) ISBN 82-92579-06-0 / ISBN 978-82-92579-06-0
* *Svalbard Spor* (sammen med Leif Magne Helgesen), Kulturhuset Forlag (2010) ISBN 9788292579213

## Eksterne lenker

* Fotojournalistutdanningen ved Høgskolen i Oslo
Mockin’ Bird Hill

**«Mockin' Bird Hill»** er en amerikansk sang med melodi av Carl Jularbo og tekst av Vaughn Horton. Den ble publisert i 1951.

Sangen ble popularisert av Patti Page samt av Les Paul og Mary Ford, som hadde en stor hit med «The Tennessee Waltz» foregående år.

Innspillingen med Page ble gjort 17. januar 1951. Den ble utgitt av Mercury Records med katalognummer 5595. På samme tid utgav Mercury en innspilling, katalognummer 5552, med Tony Hill and The Hillsiders.

Innspillingen med Les Paul og Mary Ford ble utgitt av Capitol Records med katalognummer 1373.

## Andre versjoner
The Tanner Sisters with Orchestra spilte inn sangen i London 1. april 1951. Den ble utgitt av EMI på His Master' Voice-etiketten med katalognummer B-10071. I Norge ble den utgitt på His Master's Voice A.L.&nbsp;3183.

Gösta Carje har skrevet en svensk tekst. Den svenske tittelen er «Adress Rosenhill». Alice «Babs» med orkester (Charles Normans orkester) spilte den inn i Stockholm 7. mai 1951. Sangen ble utgitt på 78-platene Metronome J&nbsp;182 (i Sverige) og på Musica A&nbsp;6900 (i Norge).

I 1993 ble en reggaecoverversjon med Roots Syndicate utgitt. Den var med i en reklame for Centraal Beeher.

Den svenske komikeren Povel Ramel skrev en svenskspråklig tekst kalt «Småfåglarne», som inneholdt et stort antall ordspill på fuglenavn. Den ble fremført og spilt inn på plate av Ramel og Martin Ljung.

## Norske versjoner
Egil Hagen og Thorbjørn Egner har skrevet norske tekster. Hagens versjon bærer tittelen «Pensjon Rosenhill». Egners versjon heter «Fuglevise».

### Innspillinger

## Listeplasseringer
Patti Pages versjon kom på den amerikanske Billboard-poplisten 24. februar 1951 og lå der i 22 uker med nummer to som høyeste plassering.

Les Paul og Mary Fords versjon nådde Billboard Top 10.

På Cash Box Best-Selling Records-listen, hvor alle versjonene var kombinert, entret sangen listen 3. mars 1951, nådde førsteplassen 21. april 1951 og lå der frem til den 12. mai. Den vendte tilbake til førsteplassen 26. mai.

Den britiske gruppen The Migil Five fremførte en versjon i bluebeattempo. Denne versjonen kom på den britiske singlelisten 21. mars 1964 og lå der i 13 uker med nummer ti som høyeste plassering.

Donna Fargo tok en forkortet countryversjon til en niendeplass på Billboard Hot Country Singles-listen i 1977.

## Referanser
Ma Kai

**Ma Kai** (forenklet kinesisk: 马凯, tradisjonell kinesisk: 馬凱, pinyin: *Mǎ Kǎi*; født 1946 i Xingxian i provinsen Shanxi i Kina) er en høytrangerende embetsmann i Folkerepublikken Kina. Han er for tiden (2010) statsråd og generalsekretær for Statsrådet. 

Han har sin høyere utdannelse fra Renminuniversitetet, med slutteksamen fra 1982. 

Hans portefølje omfatter blant annet kinesisk politikk vedrørende global oppvarming. Jan var medlem av Det kinesiske kommunistpartis 16. sentralkomite og ble deretter medlem av den 17. sentralkomite. 

I 2003 fikk han ansvar for Den nasjonale kommisjon for utvikling og reform, en etat som har vidtrekkende administrativ og planleggende myndighet over kinesisk økonomisk politikk.

## Referanser


## Eksterne lenker
* 
*  
* China's top economic planner meets press (03/07/07)
Liste over transpersonorganisasjoner

De viktigste interesseorganisasjonene for transpersoner i Norge er:

## Forbundet for transpersoner i Norge
Forbundet for transpersoner i Norge (FTPN) er en interesseorganisasjon for alle typer transpersoner, av alle kjønn og legninger inkl. transvestitter, transkjønnede og crossdressere. Den er den eldste av transpersonorganisasjonene og ble stiftet i oktober 1966 som *Full Personality Expression Northern Europe (FPE-NE)*. Dette var en skandinavisk organisasjon som etterhvert ble delt i 3 nasjonale regioner: Region Danmark (RD), Region Norge (RN) og Region Sverige RS. Foreningen skiftet navn til Foreningen for Transpersoner Norge (FTP-N)  17. mars 2007 som et ledd i åpne den for alle transpersoner, og til Forbundet for transpersoner (FTPN) i Norge 5. april 2014.

## Landsforeningen for lesbiske, homofile, bifile og transpersoner
Landsforeningen for lesbiske, homofile, bifile og transpersoner (LLH) startet sitt transnettverk i mai 2009. Foreningen utvidet sitt virkeområde til å omfatte transpersoner og endret samtidig sitt navn på landsmøtet i juni 2008.

### Skeiv Ungdom
Skeiv Ungdom (SkU) er LLHs ungdomsorganisasjon.

### Skeiv Verden
Skeiv Verden er LLHs nettverk for LHBT-innvandrere.

## Pasientorganisasjonen for Kjønnsinkongruens (PKI)
PKI er en pasientorganissajon for personer med kjønnsinkongruens og deres familie og nære. Formålet til organisasjonen er å jobbe for et helhetlig, forsvarlig og tilgjengelig helsetilbud for alle med kjønnsinkongruens.

PKI ble stiftet i 2018 grunnet misnøye med eksisterende pasient- og brukerorganisasjoner og det offentlige tilbudet til personer med kjønnsinkongruens. 

## Harry Benjamin ressurssenter
Harry Benjamin ressurssenter (HBRS) er en pasient- og brukerorganisasjon for kvinner og menn som søker, har eller har hatt diagnosen kjønnsinkongruens og deres familier. Den ble stiftet 9. januar 2000 som *Landsforeningen for transkjønnete (LFTS)*.

## Referanser